**VIEŠOJI ĮSTAIGA ŠAKIŲ LIGONINĖ**

**MAŽOS VERTĖS PIRKIMO SĄLYGOS**

**DEGALŲ (BENZINO, DYZELINO, DUJŲ) PIRKIMAS**

**TURINYS**

|  |  |
| --- | --- |
| **I** | **BENDROSIOS NUOSTATOS** |
| **II.** | **PIRKIMO OBJEKTAS** |
| **III.** | **TIEKĖJŲ KVALIFIKACIJOS REIKALAVIMAI** |
| **IV.** | **PASIŪLYMŲ RENGIMAS, PATEIKIMAS, KEITIMAS** |
| **V.** | **KONKURSO SĄLYGŲ PAAIŠKINIMAS IR PATIKSLINIMAS** |
| **VI.** | **VOKŲ SU PASIŪLYMAIS ATPLĖŠIMO PROCEDŪROS** |
| **VII.** | **PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS** |
| **VIII.** | **PASIŪLYMŲ VERTINIMAS** |
| **IX.** | **PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO** |
| **X.** | **PRETENZIJŲ IR SKUNDŲ NAGRINĖJIMO TVARKA** |
| **XI.** | **PIRKIMO SUTARTIES SĄLYGOS (PROJEKTAS)** |
| **XII** | **PRIEDAI:**   1. Pasiūlymo forma 2. Techninė specifikacija 3. Tiekėjo kortelėmis aptarnaujančių degalinių sąrašas |

**I.BENDROSIOS NUOSTATOS**

1.1.**VšĮ Šakių ligoninė**(toliau - perkančioji organizacija) numato organizuoti degalų įsigijimą 2016 metams mažos vertės pirkimo būdu .

1.2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – VPĮ), perkančiosios organizacijos pasitvirtintomis ir Centrinėje viešųjų pirkimų informacinėje sistemoje (toliau – CVPIS) paskelbtomis Viešosios įstaigos Šakių ligoninės supaprastintų viešųjų pirkimų taisyklėmis (toliau – Taisyklės), viešuosius pirkimus reglamentuojančiais teisės aktais bei šio pirkimo sąlygomis.

1.3.Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.

Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.

1.4.Perkančioji organizacija nėraPVM mokėtoja.

# **II. PIRKIMO OBJEKTAS**

2.1.Pirkimo objektas (benzinas, dyzelinis kuras ir dujos balionuose) yra vientisas ir į atskiras pirkimo dalis neskirstomas, todėl tiekėjas, teikdamas pasiūlymą, turi siūlyti visas pozicijas.

2.2. Perkančioji organizacija numato įsigyti degalus 2 (dviems) automobiliams .

2.3.Perkamų prekių pavadinimai nurodyti Techninėje specifikacijoje (Priedas Nr.2), kuriame tiekėjas privalo užpildyti prekių kainas ir nuolaidas .

2.4.Prekių kiekiai preliminarūs, todėl perkančioji organizacija neįsipareigoja nupirkti viso degalų kiekio. Perkami degalų kiekiai gali būti didinami ar mažinami perkančiosios organizacijos sprendimu pagal poreikį.

2.5.Degalinės kuro įsipylimui privalo būti Šakių mieste ir kituose Lietuvos miestuose. Tiekėjas kortelėmis aptarnaujančių degalinių sąrašą privalo pateikti šių sąlygų priede Nr.3 **.**

2.6.**PRIVALUMAS -**kadtiekėjo aptarnaujančiose prekybos vietose būtų prekiaujama dujų balionais dujinėms viryklėms.

2.7.Prekės bus perkamos 12 mėnesių nuo prekių pirkimo-pardavimo sutarties įsigaliojimo dienos. Sutarčiai pasibaigus ji gali būti pratęsta tam tikram laikotarpiui , nekeičiant sutarties sąlygų. Sutartis gali būti ne ilgesnė nei 36 mėnesiai.

**III. TIEKĖJŲ KVALIFIKACIJOS REIKALAVIMAI**

3.1.Perkančioji organizacija privalo atitikti mninimalius kvalifikacinius reikalvimus ir pateikti visa tai užtikrinančius dokumentus:

3.1.1. Dokumentus, įrodančius, kad tiekėjas sugeba ir turi teisę prekiauti degalais, kurie atitinka kokybės ir techninius reikalavimus. Tiekėjo pateikiama informacija turi įrodyti, kad jo parduodamos prekės atitinka kokybės ir techninius reikalavimus. (Prekių leidimas prekiauti degalais ,atitikties sertifikatai, įrodantys, kad parduodamos prekės atitinka kokybės ir techninius reikalavimus. Pateikiamos skaitmeninės dokumentų kopijos).

3.2.Tiekėjas gali pateikti prašomų kvalifikacijos atitikties dokumentų **patvirtintas** kopijas. Dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą , pavardę, datą ir antspaudą (jei turi). Perkančioji organizacija pasilieka teisę paprašyti kvalifikacijos atitikties dokumentų originalų;

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**IV.** **PASIŪLYMŲ RENGIMAS, PATEIKIMAS, KEITIMAS**

4.1. Pateikdamas pasiūlymą, tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

4.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu https://pirkimai.eviesiejipirkimai.lt. Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Pasiūlymas turi būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Dokumentai, patvirtinantys tiekėjų kvalifikacijos atitiktį pirkimo sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz. atestatai, pažymos, licencijos, leidimai ir pan.).

4.3.Tiekėjo pasiūlymas bei kita korespondencija pateikiama lietuvių kalba.

4.4.Pasiūlymą sudaro tiekėjo pateiktų duomenų, dokumentų elektroninėje formoje ir atsakymų CVP IS priemonėmis, visuma:

## 4.4.1.elektroninėmis priemonėmis užpildyta konkurso sąlygų XII–oje dalyje esanti pasiūlymo forma priedas Nr.1;

4.4.2. elektroninėmis priemonėmis užpildyta prekių specifikacija , pagal konkurso sąlygų XII dalyje priedo Nr.2 lentelę;

## 4.4.3.konkurso sąlygose nurodytus minimalius kvalifikacijos reikalavimus pagrindžiantys dokumentai ;

## 4.4.4.kita konkurso sąlygose prašoma informacija ir (ar) dokumentai.(pateikiami skenuoti arba elektroninėmis priemonėmis suformuoti ).

4.5.Tiekėjas gali pateikti tik vieną pasiūlymą ir turi siūlyti visą prekių kiekį.

4.6.Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.7.Pasiūlymas turi būti pateiktas iki **2016 m. vasario 19d. 9.00 val**. tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

4.8.Tiekėjai pasiūlyme turi nurodyti, kokia pasiūlyme pateikta informacija yra konfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

4.9.Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių pirkimo sąlygų Prieduose Nr. 1 ir Nr.2. Apskaičiuojant kainą, turi būti atsižvelgta į visą šių pirkimo sąlygų prieduose nurodytą prekių kiekį, kainos sudėtines dalis, į techninės specifikacijos reikalavimus (Priede Nr. 2.) ir pan. **Į prekių  kainą turi būti įskaityti visi mokesčiai ir visos tiekėjo išlaidos** (transporto, montavimo ir kt.). Pateikiamos kainos (nuolaida, suma) su PVM turi būti pateikta suapvalinta pagal aritmetikos taisykles iki šimtųjų, t.y. du skaičiai po kablelio.

4.10.Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 60 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

4.11.Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko.

4.12. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams.

4.13.CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti bei vėl pateikti iš naujo.

4.14. Perkančioji organizacija pasiūlymo galiojimo užtikrinimo nereikalauja.

**V.KONKURSO SĄLYGŲ PAAIŠKINIMAS IR PATIKSLINIMAS**

5.1. Pirkimo sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti pirkimo sąlygas turi būti pateikiami perkančiajai organizacijai CVP IS susirašinėjimo priemonėmis ne vėliau kaip prieš 4 darbo dienas iki pasiūlymų pateikimo termino pabaigos. Perkančioji organizacija į gautą prašymą atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo CVP IS priemonėmis, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

5.2.Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti pirkimo sąlygas.

5.3.Perkančioji organizacija nerengs susitikimų su tiekėjais dėl pirkimo dokumentų paaiškinimų.

5.4. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai). Tiesioginį ryšį su tiekėjais įgaliota palaikyti: buhalterė Vilija Jurkšaitienė (8~345) 60707, el. paštas: vilija.jurk@takas.lt

5.5.Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.

**VI. VOKŲ SU PASIŪLYMAIS ATPLĖŠIMO PROCEDŪROS**

6.1.Vokai su pasiūlymais (pradinis susipažinimas su tiekėjų pasiūlymais, gautais CVP IS priemonėmis - prilyginamas vokų atplėšimui) bus atplėšiami VšĮ Šakių ligoninės buhalterijos 209 kab., Bažnyčios g. 37, LT-71123 Šakiai. Vokai su pasiūlymais bus atplėšiami posėdyje – **2016 m. vasario 19 d. 9.00 val.**

6.2.Vokų su pasiūlymais atplėšimo procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę tiekėjai arba jų įgalioti atstovai.

**VII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

7.1.Iškilus klausimams dėl pasiūlymų turinio ir perkančiajai organizacijai CVP IS susirašinėjimo priemonėmis paprašius, tiekėjai privalo per perkančiosios organizacijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.

7.2.Jeigu pateiktame pasiūlyme perkančioji organizacija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

7.3.Kai pateiktame pasiūlyme nurodoma neįprastai maža kaina, perkančioji organizacija turi teisę, o ketindama atmesti pasiūlymą – privalo tiekėjo CVP IS susirašinėjimo priemonėmis paprašyti per perkančiosios organizacijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, palygina tiekėjo pasiūlyme nurodytą kainą su rinkoje esančiomis analogiško pirkimo objekto kainomis bei su kitų tiekėjų pasiūlymuose nurodytomis kainomis. Jei tiekėjas kainos nepagrindžia, jo pasiūlymas atmetamas.

7.4.Tiekėjo pateikto pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.

7.5.Perkančioji organizacija atmeta pasiūlymą, jeigu:

7.5.1. Tiekėjas neatitiko kvalifikacijos reikalavimų .

7.5.2. Tiekėjas pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų .

7.5.3. Pasiūlymas neatitiko konkurso sąlygose nustatytų reikalavimų (pvz.: tiekėjo pateikta techninė specifikacija neatitinka pirkimo dokumentuose nustatytų reikalavimų; pateiktas CVP IS priemonėmis – pasiūlymas/dokumentai nepasirašyti konkurso sąlygose nurodytu būdu).

7.5.4. Tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo.

7.5.5. Visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos.

7.5.6. Buvo pasiūlyta neįprastai maža kaina ir tiekėjas perkančiosios organizacijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos.

7.5.7. Pasiūlymas buvo pateiktas ne perkančiosios organizacijos nurodytomis elektroninėmis CVP IS priemonėmis.

7.6. Perkančioji organizacija pasilieka teisę nutraukti pirkimo procedūras, jei pirkimo eigoje išaiškėja , kad prekės nebus reikalingos , trūksta finansavimo lėšų ar atsiranda kitos aplinkybės, kurių nebuvo galima numatyti pirkimo pradžioje .

**VIII. PASIŪLYMŲ VERTINIMAS**

8.1.Pasiūlymuose nurodytos kainos bus vertinamos eurais.

8.2.Perkančiosios organizacijos neatmesti pasiūlymai vertinami pagal mažiausios kainos kriterijų .

**IX. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

9.1. Išnagrinėjusi, įvertinusi ir palyginusi pateiktus pasiūlymus, perkančioji organizacija nustato pasiūlymų eilę. Pasiūlymai šioje eilėje surašomi kainos mažėjimo tvarka. Jeigu kelių pateiktų pasiūlymų yra vienodos kainos naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

9.2. Laimėjusiu pasiūlymas pripažįstamas Viešųjų pirkimų įstatymo bei šių pirkimo sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 3 darbo dienas, praneša kiekvienam pasiūlymą pateikusiam tiekėjui CVP IS susirašinėjimo priemonėmis. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo sąlygų 7.5. punkto nuostatas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

9.3. Pirkimą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą. Pirkimo sutarties sudarymo atidėjimo terminas pagal Viešųjų pirkimų įstatymo 18 str. 9 d. šio pirkimo metu netaikomas .

9.4. Jeigu tiekėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia pirkimo sąlygose nustatyto pirkimo sutarties įvykdymo užtikrinimo (kai jo reikalaujama), arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

X. **PRETENZIJŲ IR SKUNDŲ NAGRINĖJIMO TVARKA**

## 10.1. Tiekėjų pretenzijas ir skundus perkančioji organizacija nagrinėja vadovaudamasi Viešųjų pirkimų įstatymo V skyriuje nustatyta tvarka.

**XI. PIRKIMO SUTARTIES SĄLYGOS (PROJEKTAS)**

11.1. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai ir tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas.

11.2.Pirkimo sutartis bus sudaroma , vadovaujantis šiuo projektu:

PIRKIMO – PARDAVIMO SUTARTIS NR. (PROJEKTAS)

2016 m. \_\_\_\_\_\_\_\_\_\_\_\_\_\_\_\_ mėn. \_\_\_\_\_\_d.

Šakiai

Ši sutartis sudaryta tarp **VšĮ Šakių ligoninės,** atstovaujamos vyriausiojo gydytojo Algirdo Klimaičio (toliau tekste "Pirkėjas"), iš vienos pusės ir \_\_\_\_\_\_\_\_\_\_, atstovaujamo \_\_\_\_\_\_\_\_\_\_\_\_\_\_\_\_\_\_ (toliau tekste "Pardavėjas"), iš kitos pusės.

1. **Sutarties turinys:**

1.1.Remiantis Mažos vertės pirkimo procedūros rezultatais, **Pardavėjas** įsipareigoja parduoti **Pirkėjui**, o pastarasis įsipareigoja pagal poreikį pirkti, fiksuojant kiekį ir kainą kreditinėmis mokėjimo kortelėmis, šias prekes: benziną 95, dyzeliną, dujas balionais .

1.2.Perkamų prekių kiekiai priklausys nuo VšĮ Šakių ligoninės poreikių ir finansinių galimybių.

**2. Kortelės išdavimo, naudojimosi ir blokavimo sąlygos :**

* 1. Pageidaujamas kortelių kiekis Pirkėjui išduodamas nemokamai, užpildžius atitinkamos formos paraišką .
  2. Kortelės aptarnaujamos \_\_\_\_\_\_\_\_\_\_\_\_\_\_\_\_\_ degalinėse.

Kortelė aptarnaujama, jeigu ji nėra blokuota ir ją pateikęs asmuo įveda teisingą PIN (personalinis identifikacijos numeris) kodą. Pirkėjas atsako už visų pirkinių, perkamų naudojantis kortelėmis, apmokėjimą.

* 1. Pirkėjas privalo saugoti korteles nuo magnetinių laukų poveikio ir fizinių pažeidimų, griežtai laikyti paslaptyje kortelės PIN kodą.
  2. Pirkėjui praradus kortelę, jis privalo pranešti apie kortelės anuliavimą telefonu \_\_\_\_\_\_\_.
  3. Pardavėjas įsipareigoja blokuoti kortelę ne vėliau kaip per 24 val. po pranešimo gavimo. Po 24 val. nuo pranešimo gavimo visi galimi nuostoliai dėl neteisėto kortelės naudojimo tenka Pardavėjui.
  4. Pardavėjas turi teisę blokuoti korteles, jeigu Pirkėjas neapmoka pateiktos sąskaitos sutartyje numatytais terminais, viršija suteikto kredito limitą arba nesilaiko kitų sutarties sąlygų.

**3. Prekių pristatymas:** Prekes **Pardavėjas** parduoda **Pirkėjui degalinėse Šakiuose bei kituose Lietuvos miestų degalinėse**.

**4. Prekių kaina ir atsiskaitymai:**

4.1. Pirkėjas už gautas prekes atsiskaito eurais, pervedant pinigus į Pardavėjo sąskaitą.

Pirkėjas už pateiktas prekes atsiskaito ne vėliau kaip per 30 kalendorinių dienų nuo sąskaitos – faktūros išrašymo datos, kartą per mėnesį. Jeigu Pirkėjas uždelsė laiku atsiskaityti už prekes, Pardavėjas turi teisę pareikalauti iš Pirkėjo 0.02% dydžio delspinigius nuo neapmokėtos sumos už kiekvieną uždelstą dieną.

Atsiskaitymo sąlygos gali būti keičiamos abipusiu šalių susitarimu.

4.2. Sąskaitos ir priedas–ataskaita Pirkėjui yra siunčiamos prieinamomis elektroninėmis priemonėmis iki sekančio mėnesio 5 darbo dienos (Pirkėjo prašymu gali būti siunčiamos registruotu laišku) šioje sutartyje nurodytu Pirkėjo adresu. Jeigu Pirkėjas iki einamojo mėnesio 10 dienos negauna sąskaitos už praėjusį mėnesį, jis privalo apie tai informuoti Pardavėją.

* 1. Prekių kaina yra nustatoma pagal tos dienos, kada jos buvo perkamos, kainas, nustatytas degalinėje, kurioje jos buvo pirktos.
  2. Pardavėjas suteikia Pirkėjui \_\_\_ **nuolaidą** kiekvienam benzino 95, dyzelino litrui nuo jų mažmeninės pardavimo kainos (su PVM).

Pardavėjas suteikia Pirkėjui \_\_\_ **nuolaidą** kiekvienam dujų balionui. nuo jų mažmeninės pardavimo kainos (su PVM

4.5. Nuolaidos nurodytos punkte Nr. 4.4. taikomos kurui įsigytam \_\_\_\_\_\_\_\_ degalinėse.

4.6. Laimėjusio Tiekėjo pasiūlyme nurodyta taikoma nuolaida ir pirkimo dokumentuose bei pasiūlyme nustatytos pirkimo sąlygos negali būti keičiama per visą sutarties galiojimo laiką.

* 1. Pardavėjas suteikia Pirkėjui prekinio kredito limitą vienam kalendoriniam mėnesiui iki 1000 Eur. Pardavėjas turi teisę vienašališkai keisti kredito limito dydį arba jį anuliuoti, jei keičiasi Pirkėjo finansinė padėtis, o taip pat jeigu Pirkėjas nesilaiko šioje sutartyje numatytų savo įsipareigojimų. Apie kredito limito pakeitimus Pirkėjas informuojamas sutartyje nurodytu telefonu arba faksu limito pakeitimo dieną, o raštu ne vėliau kaip per penkias darbo dienas po pakeitimo.

**5** . **Šalių atsakomybė ir papildomi įsipareigojimai:**

5.1. Pagrindu atsisakyti priimti prekes gali būti jų kokybės neatitikimas nurodytiems reikalavimams.

5.2. Už atsisakymą teikti prekes sutartu laiku **Pardavėjas** moka **Pirkėjui** 10 % neatliktų paslaugų vertės baudą. Už pakartotiną atsisakymą **Pirkėjas** turi teisę vienašališkai nutraukti sutartį, laikantis šios sutarties 7.3. ir 7.4. punktuose nurodytų reikalavimų.

5.3. Pasikeitus vienos iš šalių adresui ar rekvizitams, šalis privalo apie tai pranešti kitai šaliai nedelsiant, bet ne vėliau, kaip per 1 darbo dieną. To nepadarius, kalta šalis padengia kitai šaliai su tuo susijusius nuostolius.

5.4. Abi sutarties šalys įsipareigoja laikyti paslaptyje kitos šalies sutartyje pateiktas komercines žinias.

5. 5. **Pardavėjas** privalo laikytis įsipareigojimų, kurie yra pateikti raštu.

**6. Ginčų sprendimo tvarka:**

6.1. Ginčai tarp **Pardavėjo** ir **Pirkėjo**, kylantys dėl šios sutarties vykdymo, sprendžiami tarpusavio susitarimu.

6.2. Nepavykus išspręsti ginčo tarpusavio susitarimu, jis sprendžiamas Lietuvos Respublikos Įstatymu nustatyta tvarka.

**7. Sutarties galiojimas**:

7.1. Sutartis įsigalioja nuo 2016 m. \_\_\_\_\_\_\_\_\_ d. ir galioja 12 mėnesių po sutarties pasirašymo arba iki kol bus pasirašytos naujas viešojo pirkimo-pardavimo sutarties pratęsimas su tiekėjais. Sutarčiai pasibaigus ir šalims neprieštaraujant, ji pratęsiama 12 mėn.ir dar 12 mėn. nekeičiant sutarties sąlygų. Sutartis negali būti iš viso ilgesnė kaip 36 mėn.

7.2. Sutartis gali būti nutraukta prieš laiką šalių susitarimu bet kuriuo metu.

7.3. Vienašališkai, prieš laiką sutartis gali būti nutraukta vienai iš šalių nevykdant sutarties reikalavimų arba įsipareigojimų, raštu įspėjus antrąją šalį apie tai ne mažiau kaip prieš 10 dienų, o taip pat 5.2.p. nurodytais atvejais.

7.4. Sutarties nutraukimas prieš laiką neatleidžia nuo pareigos įvykdyti įsipareigojimus už laikotarpį iki šios sutarties nutraukimo.

7.5. Sutartis laikoma įvykdyta, kai šalys pilnai įvykdo šioje sutartyje numatytas sąlygas.

7.6. Šalys atleidžiamos nuo atsakomybės už dalies arba visų sutartyje numatytų įsipareigojimų neįvykdymą, jei tai atsitiko susidarius ypatingoms aplinkybėms (Force majore), tokiu atveju sutartyje nurodytu įsipareigojimų įvykdymo terminai yra pratęsiami priklausomai nuo ypatingų aplinkybių trukmės.

7.7. Susidarius ypatingoms aplinkybėms, šalys apie tai turi pranešti viena kitai ne vėliau kaip per 10 d. nuo ypatingų aplinkybių susidarymo.

7.8. Sutartis surašyta lietuviu kalba. Ją sudaro du identiški sutarties originalai, skirti po vieną kiekvienai šaliai.

**Šalių juridiniai rekvizitai:**

**PIRKĖJAS PARDAVĖJAS**

|  |  |  |
| --- | --- | --- |
| VŠĮ Šakių ligoninė  Bažnyčios g.37 , LT-71123Šakiai  Įstaigos kodas 190808235  Tel.:(8 345) 60707, faks. (8 345) 60149  A/s LT097300010041807476  Swedbank bankas, .  Banko kodas 73000 |  |  |
| Vyr. gydytojas Algirdas Klimaitis |  |  |

A.V.

**XII. PRIEDAI;**

**Priedas Nr.1 – PASIŪLYMO FORMA**

(Tiekėjo pavadinimas)

*VšĮ Šakių ligoninei*

**PASIŪLYMAS**

**DEGALŲ PIRKIMUI**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens pareigos ,vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. mažos vertės pirkimo dokumentuose, pateiktose CVPIS;
2. kituose pirkimo dokumentuose (jų paaiškinimuose, papildymuose).

Siūlome šias prekes:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Degalų pavadinimas ir rūšis** | **Preliminarus kiekis litrais 12 mėn.** | **Nuolaida 1 (vienam) litrui kuro € (nuo mažmeninės degalų pardavimo kainos € su PVM)** | **1 (vieno) litro kaina (€ su PVM) pritaikius nuolaidą** | **Suma € su PVM (pritaikius nuolaidą**  **(3 x5 stulp)** |
|
| **1** | **2** | **3** | **4** | **5** | **6** |
| **1.** | Benzinas A-95 | 300 |  |  |  |
| **2.** | Dyzelinis kuras | 5000 |  |  |  |
| **3.** | Buitinės dujos balionuose 50 l. talpos | 5 |  |  |  |
|  | Iš viso |  |  |  | ................... |

Pasiūlymo suma, € su PVM -

T.skč. PVM sudaro .............................................................€

(žodžiu)

Kartu su pasiūlymu pateikiami šie dokumentai:

|  |  |  |  |
| --- | --- | --- | --- |
| Eil.Nr. | Pateiktų dokumentų pavadinimas | Dokumentų puslapių skaičius | |
|  |  |  | |
| Ši pasiūlyme nurodyta informacija yra konfidenciali:   |  |  |  | | --- | --- | --- | | 1. |  |  | | | |

Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

**Priedas Nr.2- TECHNINĖ SPECIFIKACIJA**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Degalų pavadinimas ir rūšis** | **Preliminarus kiekis litrais 12 mėn.** | **Degalų kainos € su PVM** | | | | | **1 (vieno) litro degalų kaina, € su PVM**  **(4-8 stulpelių kainų aritmetinis vidurkis)** | **Nuolaida 1 (vienam) litrui kuro €** | **1 (vieno) litro kaina (€ su PVM) pritaikius nuolaidą** | **Suma (€ su PVM) pritaikius nuolaidą (3 x11 stulp.)** |
| **2016-02-10** | **2016-02-12** | **2016-02-14** | **2016-02-15** | **2016-02-17** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **1.** | Benzinas A-95 | 300 |  |  |  |  |  |  |  |  |  |
| **2.** | Dyzelinis kuras | 5000 |  |  |  |  |  |  |  |  |  |
| **3.** | Buitinės dujos balionuose 50 l. talpos | 5 |  |  |  |  |  |  |  |  |  |
| **Viso:** | | | | | | | | | | |  |

**PASTABA: pasirašius sutartį šią nuolaidą (10 stulp.) pardavėjas teiks pirkėjui kiekvienam degalų litrui nuo mažmeninės degalų pardavimo kainos € su PVM.**

**Priedas Nr.3-**

**TIEKĖJO KORTELĖMIS APTARNAUJANČIŲ PREKYBOS VIETŲ (DEGALINIŲ)**

**SĄRAŠAS**

|  |  |  |
| --- | --- | --- |
| **MIESTAS** | **ADRESAS** | **DEGALINĖS PAVADINIMAS** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto

asmens pareigų pavadinimas) (Parašas) ( Vardas ir pavardė)